Τραϊανός Δέλλας

Ο **Τραϊανός Δέλλας** (Θεσσαλονίκη, 31 Ιανουαρίου 1976), είναι Έλληνας πρώην διεθνής ποδοσφαιριστής και νυν προπονητής. Ένας από τους κορυφαίους Έλληνες αμυντικούς, το 2021 η IFFHS τον επέλεξε στην καλύτερη 11άδα όλων των εποχών του ελληνικού ποδοσφαίρου.

## Σταδιοδρομία ως ποδοσφαιριστής
### Σε συλλογικό επίπεδο
Αγωνίστηκε για πρώτη φορά στην ακαδημία ποδοσφαίρου του Άρη Θεσσαλονίκης σε ηλικία 11 ετών στη θέση του δεξιού εξτρέμ. Έκανε ντεμπούτο στην Α’ Εθνική σε ηλικία 17 ετών, την περίοδο 1993–94 με τη φανέλα του Άρη. Στη συνέχεια αγωνίστηκε για δύο χρόνια στον Πανσερραϊκό ως δανεικός και το καλοκαίρι του 1996 επέστρεψε στους «κίτρινους».

Το καλοκαίρι του 1997 ο Άρης τον παραχώρησε στη Σέφιλντ Γιουνάιτεντ και ξεκίνησε τη διεθνή σταδιοδρομία του. Δύο χρόνια αργότερα, το καλοκαίρι του 1999, αποκτήθηκε από την ΑΕΚ, στην οποία έμεινε μέχρι το καλοκαίρι του 2001, κατακτώντας ένα κύπελλο Ελλάδας την περίοδο 1999–2000.

Επόμενος σταθμός του ήταν η Περούτζα, ο προπονητής της οποίας Σέρζιο Κόσμι αμέσως τον εμπιστεύτηκε. Συμμετείχε σε οκτώ αγώνες στο Καμπιονάτο και αμέσως προσέλκυσε το ενδιαφέρον μεγάλων ιταλικών συλλόγων όπως οι Ρομα, Μίλαν, Γιουβέντους, Ίντερ.

Τον Μάιο του 2002 ο Τραϊανός Δέλλας αποδεσμεύτηκε από την Περούτζα, μετά από μια μεγάλη περιπέτεια, επιλέγοντας να συνεχίσει τη σταδιοδρομία του στη Ρόμα, στην οποία και παρέμεινε μέχρι το καλοκαίρι του 2005, συμμετέχοντας σε 44 συνολικά αγώνες και έχοντας πετύχει δύο τέρματα. Συμμετείχε δύο φορές στο Champions League έχοντας 3 συμμετοχές την περίοδο 2002–03 και 4 συμμετοχές την περίοδο 2004–05.

Το 2005 επέστρεψε στην ΑΕΚ, στην οποία και παρέμεινε μέχρι το 2008, όταν και συμφώνησε να συνεχίσει την καριέρα του στην Ανόρθωση. Σημαντική ήταν η συμβολή του στην είσοδο της κυπριακής ομάδας, για πρώτη φορά στην ιστορία της, στους ομίλους του Champions League αποκλείοντας τον Ολυμπιακό. Τον Μάρτιο του 2010 μετά από 35 συμμετοχές και 2 τέρματα έλυσε τη συνεργασία του με τον σύλλογο της Αμμοχώστου και το καλοκαίρι του 2010 επέστρεψε στην Ελλάδα για τρίτη φορά και πάλι για λογαριασμό της ΑΕΚ, στην οποία και παρέμεινε μέχρι το 2012, όταν και αποφάσισε να εγκαταλείψει την ενεργό δράση.

### Εθνική ομάδα
Τον Απρίλιο του 2001 ο τότε ομοσπονδιακός τεχνικός Βασίλης Δανιήλ κάλεσε τον Δέλλα στην εθνική Ελλάδας και έκανε το ντεμπούτο του στον εκτός έδρας φιλικό αγώνα εναντίον της Κροατίας (2–2). Ο Ότο Ρεχάγκελ τον καθιέρωσε στη βασική ενδεκάδα.

Η κορυφαία προσωπική στιγμή του με τη φανέλα της Ελλάδας ήταν το γκολ που πέτυχε στον ημιτελικό του Ευρωπαϊκού Πρωταθλήματος του 2004 απέναντι στην Τσεχία την 1η Ιουλίου 2004 και η κατάκτηση του Ευρωπαϊκού Πρωταθλήματος τρεις ημέρες αργότερα, στον τελικό επί της Πορτογαλίας, συμμετέχοντας ως βασικός  για ενενήντα λεπτά και στους έξι αγώνες που έδωσε η ελληνική ομάδα. Η θέση του λίμπερο έλαβε και πάλι την παγκόσμια προσοχή με τον τρόπο που αγωνίστηκε ο Δέλλας: έπαιξε με το παλιό  σύστημα και καθιέρωσε για άλλη μια φορά τη θέση του λίμπερο πίσω από την τετράδα στην άμυνα. Η επιτυχία των Ελλάδας στη διοργάνωση εξακολουθεί να αποδίδεται σε μεγάλο βαθμό σε αυτό το στυλ παιχνιδιού που ακολούθησε ο Ρεχάγκελ. Συμμετείχε τέσσερα χρόνια αργότερα και στο Ευρωπαϊκό Πρωτάθλημα Ποδοσφαίρου 2008.

Υπήρξε μέλος της εθνικής Ελπίδων που έλαβε μέρος στον τελικό του Ευρωπαϊκού Πρωταθλήματος Ελπίδων (Κ-21) το 1998, εναντίον της Ισπανίας.

## Σταδιοδρομία ως προπονητής
[190px|thumb|Ο Δέλλας στην τεχνική ηγεσία της [ΑΕΚ (ποδόσφαιρο)|ΑΕΚ]]
Στις 9 Απριλίου 2013, δύο αγωνιστικές πριν τη λήξη του πρωταθλήματος, η διοίκηση της ΑΕΚ ανακοίνωσε την πρόσληψη του ως πρώτου προπονητή της ομάδας, στη θέση του Έβαλντ Λίνεν, δεν κατάφερε ωστόσο να αποτρέψει τον πρώτο υποβιβασμό στην ιστορία του συλλόγου.

Το καλοκαίρι του 2013 με απόφαση της νέας τότε διοίκησης των "κιτρινόμαυρων" ο Τραϊανός Δέλλας παρέμεινε προπονητής της ομάδας, στην προσπάθεια που ξεκίνησε από την περίοδο 2013–14, στην τρίτη κατά σειρά εθνική κατηγορία εξασφαλίζοντας με σχετική ευκολία την άνοδο, ενώ συνέχισε και την επόμενη (2014–15), οδηγώντας την ΑΕΚ στην επιστροφή της στην πρώτη τη τάξει κατηγορία, έπειτα από δύο χρόνια απουσίας. Παρά το γεγονός ότι παρέμεινε στην τεχνική ηγεσία του συλλόγου στο ξεκίνημα της περιόδου 2015–16, τελικά στις 20 Οκτωβρίου 2015 υπέβαλε την παραίτησή του. 

Στις 4 Νοεμβρίου 2015 ανακοινώθηκε η έναρξη συνεργασίας του με τον Ατρόμητο Αθηνών, από τον οποίο αποχώρησε δέκα περίπου μήνες αργότερα, τον Σεπτέμβριο του 2016.

Από τις 12 Ιανουαρίου 2018 ως το 2019 ήταν προπονητής στην ομάδα του Παναιτωλικού , καθώς υπέγραψε συμβόλαιο μέχρι το τέλος της αγωνιστικής περιόδου 2018–2019.

Στις 10 Νοεμβρίου 2020 επέστρεψε ως προπονητής του Παναιτωλικού.

Στις 5 Ιουνίου 2021 ο Παναιτωλικός ανακοίνωσε την ολοκλήρωση της εκ νέου συνεργασίας τους.

## Προσωπική ζωή
Το 2006 έγινε ζευγάρι με το πρώην μοντέλο Γωγώ Μαστροκώστα. Μαζί απέκτησαν μια κόρη, την Βικτώρια (γενν. 2008) και παντρεύτηκαν την ίδια χρονιά.

## Τίτλοι
### Ως παίκτης
;ΑΕΚ
***[[Κύπελλο Ελλάδας (ποδόσφαιρο ανδρών)|Κύπελλο Ελλάδας]]: 2**
:: 1999–00, 2010–11

;Ελλάδα
***[[Ευρωπαϊκό Πρωτάθλημα ποδοσφαίρου|Ευρωπαϊκό Πρωτάθλημα]]: 1**
::2004

;Ατομικές
*'''Ευρωπαϊκό Πρωτάθλημα'''**, Ομάδα της Διοργάνωσης: 1**
::2004

;Βραβεία Nova Superleague
***Κορυφαία Ομάδα της Superleague**
:: 2010–11

### Ως προπονητής
;ΑΕΚ
***[[Γ΄ Εθνική ποδοσφαίρου ανδρών|Football League 2]]: 1**
:: 2013–14
***[[Β΄ Εθνική ποδοσφαίρου ανδρών|Football League]]: 1**
:: 2014–15
## Παραπομπές


## Εξωτερικοί σύνδεσμοι
*Η καριέρα του Τραϊανού Δέλλα στο national football teams
*Το ποδοσφαιρικό προφίλ του Τραϊανού Δέλλα στο transfermarkt
*Το προπονητικό προφίλ του Τραϊανού Δέλλα στο transfermarkt
*Η ποδοσφαιρική καριέρα του Τραϊανού Δέλλα στο soccerway 
*Η προπονητική καριέρα του Τραϊανού Δέλλα στο soccerway 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Αγγλία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Περούτζα Κάλτσιο
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ρόμα
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Ατρόμητου Αθηνών
Κατηγορία:Προπονητές ποδοσφαίρου Παναιτωλικού
Κατηγορία:Προπονητές ποδοσφαίρου ΟΦΗ
Κατηγορία:Μακεδόνες